text: Innflytingarklár tvíhús við einastandandi góðari staðseting í Klaksvík. Húsini standa við endan á blindvegi, beint við sjóvarmálan, og útsýni yvir vágna er framúrskarandi. Niðanfyri húsini er stórt grønt fríøki.
text: #000000
text: Hesi seinastu 4 árini eru fleiri umvælingar gjørdar. Eitt nú er drenað og bjálvað av nýggjum runt húsini, og nýtt, stórt bilhús er bygt. Úr bilhúsinum sleppur tú turrskøddur inn í húsini, tí úr bilhúsinum er beinleiðis atgongd til gongd inni í húsinum. Innan eru flestu gólvini skift, og nýtt ventilatiónsanlegg við Genvex, sum er orkusparandi og gevur góða inniluft, er sett upp. Køkurin er umvældur, og mest sum alt er málað. Baðirúmið á ovastu hædd er høvuðsumvælt við lekkrari brúsu og baðirúmsmøplum úr Corian.
text: #000001
text: Í miðhæddini er ein snøgg gestainngongd og ljósur køkur við góðum matborðplássi. Beinleiðis atgongd er til stovu/sjónvarpsstovu og trappa er til ovastu og niðastu hædd. Í stovuni eins og í hjúnakamarinum í ovastu hædd er stórur karnappur við fríum útsýni í allar ættir. Eisini er ein gerandisdurur við beinleiðis atgongd til bilhúsið og hjallin. Í ovastu hæddini er trappupallur, stórt hjúnakamar við innbygdum skápum, 2 barnakømur og eitt heilt nýtt, ljóst baðirúm við brúsu. Lemmur er uppá ovasta loft, har ventilatiónsanleggið stendur.
text: #000002
text: Í niðastu hædd er gongd, baðirúm við baðikari, stórt brúggers/fýrrúm og eitt stórt kamar og eitt gott goymslurúm. Atgongd er eisini til 2 stór kjallararúm, sum kunnu innrættast til eitt nú heimabio, tannáringakømur ella frítíðarrúm, um brúk er fyri tí.
text: #000003
text: Húsini eru betong við timbri í øllum 3 hæddum. Niðasta hæddin er 98 fermetrar, miðhæddin er 107 fermetrar og ovasta hæddin er 56 fermetrar, í alt 261 vælinnrættaðir fermetrar. Í miðhæddini er bilhús við el-bilhurð og goymslurúm á 44 fermetrar. Grundøkið er 266 fermetrar til víddar. Húsini vórðu bygd í 1998.
text: #000004
text: Hevur tú spurningar ella vilt tú vita meira um hesa ogn, ert tú altíð vælkomin at ringja ella skriva til okkara.
text: #000005